Επιφάνεια (σειρά)

**Επιφάνεια** είναι μία ελληνική κοινωνική θρίλερ τηλεοπτική σειρά, παραγωγής 2001-2002, που δημιουργήθηκε από τον Γιάννη Σκαραγκά και προβλήθηκε από τον τηλεοπτικό σταθμό Mega Channel από τις 4 Οκτωβρίου του 2001 μέχρι τις 14 Μαρτίου του 2002. Η σειρά παρουσιάζει ένα ηλεκτρονικό έγκλημα και ένα φόνο που λαμβάνουν χώρα σε μία μεγάλη φαρμακευτική εταιρεία με τα στελέχη να κρύβουν μεγάλα μυστικά και να προσπαθούν να επιβιώσουν στον σκληρό κόσμο των επιχειρήσεων.

Τη σκηνοθεσία της σειράς ανέλαβε ο Βασίλης Τσελεμέγκος ενώ την παραγωγή η εταιρεία Studio ATA. Η σειρά χαρακτηρίστηκε ως η πρώτη επιτυχημένη ελληνική τηλεοπτική σειρά θρίλερ χωρίς ωστόσο να γνωρίσει ιδιαίτερη επιτυχία. Γι' αυτό το λόγο ολοκληρώθηκε πρόωρα μετά από 20 επεισόδια ενώ καθ' όλη τη διάρκειά της άλλαξε αρκετές φορές ώρες μετάδοσης ενώ τα τελευταία επεισόδια προβλήθηκαν στη μεταμεσονύχτια ζώνη του σταθμού. Μετά την ολοκλήρωση της σειράς το 2002, ο σεναριογράφος και συγγραφέας κυκλοφόρησε και το ομώνυμο βιβλίο *Επιφάνεια*.

## Υπόθεση
Η Χριστίνα είναι μια νέα δικηγόρος, παντρεμένη με τον Μάνο, ο οποίος εργάζεται σε μια πολυεθνική φαρμακευτική εταιρεία. Ένα βράδυ, ο διευθυντής της εταιρείας δολοφονείται και συγχρόνως, κάποιος βάζει ιό στο ηλεκτρονικό αρχείο της εταιρείας για να το καταστρέψει. Ο πρόεδρος του διοικητικού, μαζί με τον οικονομικό διευθυντή, αρχίζουν να παρακολουθούν τον τεχνικό ασφαλείας, ο οποίος είχε βάρδια εκείνο το βράδυ, αποφεύγοντας να δώσουν πληροφορίες στον Μάνο, για το τι ακριβώς χάθηκε από τον ιό. Κανείς δεν φαίνεται να υποπτεύεται τον αληθινό δολοφόνο του διευθυντή της εταιρείας, την ερωμένη του Εύα, που εργάζεται σε ανταγωνιστική φαρμακευτική εταιρεία. Ο μοναδικός άνθρωπος που μπορεί να καταλάβει την επικινδυνότητά της είναι ο ψυχίατρος σύζυγός της, Στέφανος. Όλοι οι συνεργάτες της εταιρείας μπλέκονται σε ένα επικίνδυνο παιχνίδι γεμάτο παγίδες, προσπαθώντας ο καθένας να σώσει μόνο τον εαυτό του και να κυριαρχήσει.

## Διανομή
### Καστ
* Μίμης Χρυσομάλλης ως Φίλιππος 
* Πέμη Ζούνη ως Εύα Κούρτη
* Ακύλλας Καραζήσης ως Μάνος Λέκκας 
* Άρης Λεμπεσόπουλος ως Στέφανος
* Μαρία Πρωτόπαππα ως Χριστίνα Λιβανού 
* Ιερώνυμος Καλετσάνος ως Δημήτρης Ανδρέου 
* Ελίνα Ακριτίδου ως Κατερίνα 
* Νίκος Γεωργάκης ως Πέτρος Αντωνίου 
* Γιάννης Σκαραγκάς ως Αλέξης Ανδρέου

### Άλλοι χαρακτήρες
* Έλενα Τυρέα ως Λίνα Θάνου, κολλητή Χριστίνας (14 επεισόδια)
* Δημήτρης Αστεριάδης ως πατήρ, πατέρας των Δημήτρη & Αλέξη (10 επεισόδια)
* Εμμανουέλα Αλεξίου ως Μίνα, γραμματέας εταιρίας (10 επεισόδια)
* Χάρης Ασημακόπουλος ως Γιώργος, συνεργάτης εταιρίας (9 επεισόδια) 
* Μαρία Γουδή ως Μάγδα Δελή, πελάτισσα Χριστίνας (9 επεισόδια) 
* Άλκης Παναγιωτίδης ως Γρηγόρης Μαλτέζος (8 επεισόδια)
* Αλέξανδρος Μούκανος ως αστυνόμος (6 επεισόδια)
* Δημήτρης Πετρόπουλος ως Νάκος, ψυχίατρος (5 επεισόδια)
* Σπύρος Κρίμπαλης ως Φάνης (4 επεισόδια) 
* Γιάννης Τσικής ως υπεύθυνος εταιρίας (3 επεισόδια) 
* Φωτεινή Μπαξεβάνη ως Μαρία, φίλη της Κατερίνας (3 επεισόδια)
* Γιάννης Κωστάρης ως φίλος Μάνου (3 επεισόδια) 
* Δήμητρα Τζιόβα ως Μαρία, ιερόδουλη (2 επεισόδια)
* Λουκάς Ζήκος ως υπεύθυνος φυλακών (2 επεισόδια)
* Στέργιος Νένες ως φαρμακοποιός (2 επεισόδια)
* Χρήστος Τσάγκας ως Στάλλας, διευθυντής εταιρίας (1 επεισόδιο)
* Παναγιώτης Φιλιππαίος ως Μάνος, παιδί στο πάρκο (1 επεισόδιο)
* Μπέσυ Μάλφα ως μητέρα του Μάνου (1 επεισόδιο)
* Ορέστης Διβάνης ως Φώτης Δελής, σύζυγος Μάγδας (1 επεισόδιο)
* Τάσος Παπαναστασίου ως νομικός σύμβουλος εταιρίας (1 επεισόδιο)

### Συντελεστές
* Βασίλης Τσελεμέγκος - Σκηνοθεσία 
* Γιάννης Σκαραγκάς - Σενάριο 
* Γιάννης Δασκαλοθανάσης - Διεύθυνση φωτογραφίας 
* Γιώργος Φωτεινάκης - Μοντάζ 
* Ντίνα Κασσου - Επιμέλεια σειράς 
* Γιάννης Σαμπάνης - Βοηθός σκηνοθέτη 
* Εβελίνα Βιέρου - Μακιγιάζ 
* Γιώργος Κωνσταντινέας - Ήχος 
* Βασίλης Δίτσιος - Μπούμαν 
* Μαρία Κοντοδήμα - Ενδυματολόγος 
* Κώστας Μαρκής - Σκηνογράφος 
* Βαγγέλης Κουτελιδάκης - Οργάνωση παραγωγής 
* Βλάσσης Σταθούλιας - Διεύθυνση παραγωγής 
* STUDIO A.T.A. - Εκτέλεση παραγωγής 
* Φρόσω Ράλλη - Καλλιτεχνική επιμέλεια 
* DNA Music - Πρωτότυπη μουσική 

## Επισκόπηση σειράς

## Παραπομπές


## Εξωτερικοί σύνδεσμοι
*

Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega